SYNTEC มีงานรอผลประมูล 11 โครงการคาด Backlog สิ้นปีนี้ทำ New High ใหม่
บล.ไอร่า SYNTEC มีงานระผลประมูล 11 โครงการ มูลค่ารวมประมาณ 7,000 ล้านบาท ทั้งนี้คาดว่า Backlog สิ้นปีนี้อยู่ที่ประมาณ 12,000 ล้านบาททำ New High ใหม่
16 พ.ย. 2558

บล.ไอร่า ระบุในบทวิเคราะห์ (16 พ.ย.) ว่าผลการดำเนินงานไตรมาส 3/58 ของ บริษัท ซินเท็ค คอนสตรัคชั่น จำกัด (มหาชน) หรือ SYNTEC มีกำไรสุทธิจำนวน 238 ล้านบาท เพิ่มขึ้นเท่าตัวจาก 119 ล้านบาทจากปีก่อนแม้มีรายได้งานก่อสร้างจำนวน 1,688 ล้านบาท ลดลง 7% จากปีก่อนแต่มีความสามารถทำกำไรดีขึ้น โดยมี Gross Profit Margin เฉลี่ย 14.91% ดีขึ้นจาก 12.84% เมื่อไตรมาส 3/57 และมีรายได้จากห้องพักจำนวน 35 ล้านบาท เพิ่มขึ้น 34% จากปีก่อน
ขณะที่ช่วง 9 เดือนแรกรับงานเพิ่ม 10 โครงการ มูลค่า 6,178 ล้านบาท ขณะที่ Backlog ล่าสุด ประมาณ 12,441 ล้านบาท (37 โครงการ) คาดทยอยก่อสร้าง และรับรู้รายได้ถึงปี60 ขณะที่ SYNTEC มีงานที่อยู่ระหว่างรอผลประมูลจำนวน11 โครงการ มูลค่ารวมประมาณ 7,000 ล้านบาท ส่วนใหญ่เป็นงานก่อสร้างอาคารสูง ของกลุ่มลูกค้าเดิม เช่น SPALI, AP และ CP Land เป็นต้น คาดมีโอกาสได้งานเพิ่มประมาณ 30% หรือประมาณ 2,000 – 3,000 ล้านบาท ซึ่งคาดทั้งปี58 มีงานเพิ่มเข้ามา 8,000 – 9,000 ล้านบาท และคาด Backlog สิ้นปี58 อยู่ที่ประมาณ 12,000 ล้านบาท คาดระดับ Backlog ทำ New High ใหม่
ขณะเดียวกัน SYNTEC อาจมีการบันทึกกำไรพิเศษหากมีการขาย (1) ที่ดินเปล่าจำนวน 55 ไร่ ทำเลใกล้ Fashion Island ซึ่งมีต้นทุนต่าเพียง 1.8 ล้านบาท/ไร่ และ (2) เงินลงทุนใน BMCL จานวน 180 ล้านหุ้น ต้นทุน 1.26 บาท/หุ้น อย่างไรก็ตามอาจมีประเด็นความเสี่ยงบ้างจากกรณีโครงการในอดีตที่เป็นทั้งโจกย์ และ/หรือ จาเลย ซึ่งปัจจุบันอยู่ระหว่างการพิจารณาของศาล โดยบางโครงการ SYNTEC ยังไม่มีการสารอง ทั้งนี้เลือกเป็นหุ้นแนะนำให้ราคาเป้าหมายปี58 ที่ 4 บาท